A. D. 1912. NS VII. 


,, CURRENDA 


ACTA PII PP. X. 


EPISTOLA. 


AD R. P. LEOPOLDUM FONCK, S. J, PONTIFICII. INSTITUTI BIBLICI PRAESIDEM, 
DE DIPLOMATIS FORMULA DISCIPULIS OPTIME MERITIS AB EODEM INSTITUTO 
APOSTOLICA AUCTORITATE TRIBUENDI. 


Dilecte fili, salutem et apostolicam benedictionem. — Ad pontificium Insti- 
tutum Biblicum, operi feliciter inchoato, fastigium quodammodo imponentes, 
cogitationes iterum curasque eonvertimus. Cum enim sit in exitu primum tren- 
nium, quo studiorum ibidem curriculum absolvitur, neque desint, qui periclitata, 
superioribus annis, laudabiliter doctrina se pares sentiant ultimo eique maximo 
subeundo experimento, tempus iam postulat, ut diploma, euius impertiendi 
fecimus Instituto facultatem per litteras Jucunda sane die XXII. martii MCMXI, 
qua sit perseribendum formula, decernamus. Eam igitur hisce verbis conceptam 
volumus: 

„Cum Reverendus Dominus... condicionibus omnibus a legibus Pontificii 
Instituti Biblici requisitis satisfecerit et legitimis Doctorum suffragiis in triplici 
„doctrinae experimento.. probatus fuerit, vi facultatum ab Apostolica Sede 
„Nobis concessarum, ipsum lectorem seu professorem Sacrae Scripturae decla- 
„ramus et pronunciamus, eidemque authenticum documentum hisce concedimus 
»testimonialibus litteris, sigillo Instituti ac Praesidis subscriptione munitis". 

Visa quidem haec est formula Academiae proposito congruere eique opi- 
nionem conciliare maiorem; cum eorum, qui facto periculo statuta retulerint 
suffragia, non doctrinam tantum commendet, sed ius quoque iisdem tribuat ad 
rei biblicae magisterium suffragantibus Ordinariis, gerendum. Inde autem hoc 
etiam sequetur commodi, ut, qui diplomate aucti sint, docendo, scribendo sibi 
viam muniant ad academicos gradus, quos conferendi uni pontificiae Commissioni 
Biblieae ius potestatemque reservamus. 

Auspex divinorum munerum Nostraeque testis benevolentiae apostolica 
sit benedictio, quam tibi, dilecte fili, ceterisque Instituti doctoribus peramanter 
in Domino impertimus. 

Datum Romae apud S. Petrum, die II. iunii MCMXIL, Pontificatus Nostri 


anno nono. 
PIUS PP. X 


Ss. CONGREGATIO DE SACRAMENTIS 


DEGRETUM 


CIRCA IMPEDIMENTUM EX ADULTERIO CUM ATTENTATIONE MATRIMONII PRO- 
VENIENS. 


Non raro accidit, ut qui ab. Apostolica Sede dispensationen super matri- 
monio rato et non consummato, vel documentum libertatis où praesumptam 
mortem coniugis obtinuerunt, ad consulendum suae animae saluti, novum matri- 
monium in facie Ecclesiae cum iis eelebrare velint, eum quibus, priore vinculo 
constante, connubium mere civile, adulterio commisso, contraxerunt. 

Porro quum ab impedimento proveniente ex adulterio cum attentatione 
matrimonii, quod. obstat in casu, peti ut plurimumr haud soleat dispensatio, 
Ssmus D. N. Pius Papa X, ne matrimonia periculo nullitatis exponantur, de 
consulto Emorum Patrum sacrae huius Congregationis de disciplina Sacramen- 
torum, statuit, ut in posterum dispensatio a dicto impedimento in casu concessa 
censeatur per datam a S. Sede sive dispensationem super matrimonio rato et 
non eonsummato, sive permissionem transitus ad alias nuptias. 

Quoad praeteritum vero eadem Sanctitas Sua matrimonia, quae forte ex 
hoc capite invalide inita fuerint, revalidare et sanare benigne dignata esf. 

Idque per praesens eiusdem sacrae Congregationis decretum promulgari 
iussit, quibuslibet in eontrarium. non obstantibus. 

Datum Romae, ex aedibus eiusdem sacrae Congregationis, die 3. mensis 
iunii, anno 1912. 


D. CARD. FERRATA, Praefectus. 


In S 
Ph. Giustini, Secretarius. 
me 
S. CONGREGATIO N. OFFICII 
1. 
DECRETUM 


DE. DISPENSATIONIBUS: SUPER. IMPEDIMENTO DISPARITATIS CULTUS ABSQUE 
DEBITIS CAUTIONIBUS NUNQUAM CONCEDENDIS. 


In plenario. conventu supremae sacrae Congregationis sancti Officii habito 
feria IV. die 16. aprilis 1890. proposita quaestione: „An in. concedendis ab ha- 
,bente a Sancta Sede potestatem dispensationibus super impedimento dispari- 
„tatis cultus praeseriptae cautiones semper sint exigendae", Emi ac Rmi DD. 
Cardinales in rebus fidei et morum Inquisitores generales, re perdiligenti exa- 

mine diseussa, respondendum decreverunt: ,Dispensationem super impedimento 
»disparitatis cultus nunquam concedi, nisi expressis omnibus conditionibus seu 
,cautionibus", 

Eademque die ac feria Ssmus D. Leo PP. XIII. in solita audientia R. P. 
D. Adsessori eiusdem supremae sacrae Congregationis impertita Emorum 
Patrum resolutionem benigne adprobare ef confirmare dignatus est. 

Contrariis quibuscumque non obstantibus. 

Datum Romae, ex aedibus S. Officii, die 21. iunii 1912. 


2. 
DECRETUM 


DE DISPENSATIONE SUPER IMPEDIMENTO DISPARITATIS CULTUS ABSQUE DEBITIS 
CAUTIONIBUS IMPERTITA. 


In plenario conventu supremae sacrae Congregationis sanoeti-Officii habito 
feria IV. die 12. iunii 1912. propositis dubiis: 

1. Utrum dispensatio super impedimento «disparitatis cultus, ab habente 
a Sancta Sede potestatem, non requisitis vel denegatis praescriptis :cautionibus 
impertita, valida habenda sit a non? 

Et quatenus negative: 

2. Utrum hisce in «casibus, cum scilicet de dispensatione sic invalide con- 
-cessa evidenter constat, matrimonii :ex hoc eapite nullitatem per se ipse Ordi- 
narius declarare valeat, vel opus sit, singulis vicibus, ad Sanctam Sedem pro 
sontentia definitiva recurrere? 

Emi ae Rmi DD. Cardinales in rebus fidei et morum Inguisitores gene- 
rales, omnibus mature perpensis, respondendum ‘decreverunt: 

Ad 1. Dispensationem, prout exponitur, impertitam esse nullam. 

Ad 2. Affirmative ad primam; negative ad secundam partem. 

Et sequenfi feria V. ie 19. eiusdem mensis Ssmus D. N. D. Pius divina 
providentia PP. X. in solita audientia R. P. D. Adsessori eiusdem supremae 
sacrae Congregationis impertita Emorum Patrum resolutionem benigne adpro- 
bare et confirmare dignatus est. 

Contrariis non obstantibus quibuscumque. 

Datum Romae, ex aedibus S. Officii, die 21. iunii 1912. 


8. 


DECRETUM 


DE PAROCHI ADSISTENTIA MATRIMONII MIXTIS, IN QUIBUS PRAESCRIPTAE CAU- 
TIONES A.CONTRAHENTIBUBS PERVICACITER DETRECTANTUR. 


Oum per Decretum Ne temere diei 9. augusti 1907 n. IV. expresse ac nulla 
facta distinctione edieatur parochos iet locorum ‘Ordinarios valide matrimonio 
adsistere, dummodo invitati ac rogati.. requirant excipiantque contrahentium 
consensum; graves in praxi difficultates «ortae sunt relate iad mixtas nuptias, 

in quibus, denegatis pervicaciter a partibus debitis cautionibus, Sancta Sedes, 
attentis peculiaribus quorumdam locorum circumstantiis, materialem tantum 
parochi praesentiam, per modum exceptionis ac veluti ultimum tolerantiae li- 
mitem, antea aliquando permiserat. 

Re delata ad supremam hanc sacram Congregationem sancti Officii, cui 
ex praescripto apostolicae Constitutionis „Sapienti consilio“ integra manet... 
facultas ea cognoscendi, quae circa... impedimenta disparitatis cultus et miz- 
tae religionis versantur, atque in plenario conventu habito feria III. loco IV. 
die 21. maii 1912. praevio Rmorum DD. Consultorum voto, perdiligenti examine 
discussa, Emi ae Rmi Dni Cardinales in rebus fidei et morum Inquisitores ge- 
nerales, omnibus mature perpensis, decreverunt : 

,Praescriptionem Decreti Ne temere n. IV. S 3. de requirendo per paro- 
„chum exeipiendoque, ad validitatem matrimonii, nupturientium consensu, in 
„matrimoniis mixtis, in quibus debitas cautiones exhibere pervicaciter partes 
,renuant, locum posthac non habere; sed standum tazative praecedentibus 
„Sanctae Sedis ac praesertim s. m. Gregorii PP. XVI. (Litt. app. diei 30. aprilis 
„1841 ad episcopos Hungariae) ad rem concessionibus et instructionibus : facto 
„verbo eum Ssmo“. 

Et sequenti feria V. die 23. eiusdem mensis Ssmus D. N. D. Pius divina 
providentia PP. X. in solita audientia R. P. D. Adsessori huius supremae sacrae 
Congregationis sancti Officii impertita, relatam sibi Emorum Patrum resolutio- 
nem benigne adprobare ac suprema sua auctoritate in omnibus ratam habere 
dignatus est. 

Contrariis quibuscumque, etiam speciali atque individua mentione dignis, 
non obstantibus. 

Datum Romae, ex aedibus S. Officii, die 21. iunii 1912. 


ms. 
Aloisius Castellano, S. R. et U. I. Notarius. 


I-—S 


N. CONGREGATIO RITUUM 


1. 
DECRETUM 


SEU DECLARATIONES CIRCA NOVAS RUBRICAS. 


Ad praecavendas dubitationes, quae super recta interpretatione tituli X. 
n. 2. et 5. novarum rubricarum, quae sequuntur constitutionem Divino afflatu, 
oriri possunt, S. Rituum Congregatio, audito Commissionis Liturgicae suffragio, 
sequentes declarationes evulgare censuit, nimirum: 

I. Quandocumque in feriis maioribus Missam propriam habentibus ceterisque 
diebus, de quibus tit. et num. supracitatis, Missa de feria celebretur, dummodo 
reapse pro defunctis applicetur, addi potest oratio pro defunctis, in quorum 
suffragium celebratur, etiamsi in ea agenda sit commemoratio de occurrente 
festo dupliei minori vel maiori. 

II. Huiusmodi oratio pro defunctis non excludit in casu orationes de tem- 
pore, nisi occurrat commemoratio duplicis. 

III. Quando additur ista oratio pro defunctis, non est attendendus numerus 
orationum, utrum sit dispar an non. 

IV. Haee eadem oratio pro defunctis semper recitati debet poenultimo loco 
inter orationes ea die a rubricis praeseriptas vel permissas, non computatis 
eollectis ab Ordinario imperatis. 

V. Oratio pro defunctis, in quorum suffragium Missa de feria applicatur, 
addi potest, etiamsi ea die a rubricis praecipiatur oratio Omnipotens sempiterne 
Deus pro vivis et defunctis, vel Fidelium pro omnibus defunctis. 

VI. Ut rite legitimeque applicari possit pro defunctis indulgentia altaris 
privilegiati, oportet, ut diebus, in quibus a novis rubricis permittitur, missa de 
feria omnino celebretur, addita, ut supra, oratione pro defunctis, pro quibus 
Missa ipsa celebratur. 

VII. Licet iuxta novas rubricas tit. VIII. n. 2. cessata sit obligatio recitandi 
in choro officium defunetorun, nihilominus adhue servari debet rubrica missalis 
tit. V. n. 1. et 2. cirea Missam pro defunctis celebrandam, sive in cantu eum 
praesentia ehoralium, si agatur de Missa conventuali, sivo lectam extra chorum 
iuxta novas rubrieas tii. XII. 

Die 12. iunii 1912. 


2. 


SEYNEN. ET ALIARUM. 
DUBIA. 


Sacrae Rituum Congregationi pro opportuna solutione sequentia dubia 
proposita fuerunt, nimirum: 

I. Quando Dominica occurrit a die 25. ad diem 28. decembris inclusive, 
Rubrica praescribit Officium huius Dominicae die libera 30. decembris celebran- 
dum. Nunc vero pluribus in dioecesibus dies 30. decembris impedita est aliquo 
festo novem Lectionum. Quaeritur: Quid agendum in casu? 

IL Iuxta recentem Constitutionem ,,Divino afflatu'', tit. IV. n. 3. festum 
sanctissimi Nominis Mariae perpetuo assignatur diei duodecimae mensis septem- 
bris. Quaeritur ergo: Num ecclesiae, quae hoc festum tamquam Titulare usque 
ad hodiernam diem coluerunt Dominica infra octavam Nativitatis beatae Mariae 
Virginis sub ritu duplici I. classis cum octava, ipsum récolere in posterum de- 
beant die duodecima Septembris eum Ecclesia Universali, servatis privilegiis, 
quae Titularibus competunt ? 

TH. Pluribus in locis festum sanctissimi Nominis Mariae ritu duplici T. classis 
cum octava reeolitur. Qunoeritur: An istis in locis ‘Octava Nativitatis B. Mariae 
Virginis cesset omnino, adveniente festo sanctissimi Nominis; an potius suspen- 
datur tantum, ita ut die decimaquinia ‘septembris ‘agendum sit de die 'Octava 
ipsius Nativitatis, omissa commemoratione Octavae ‘sanctissimi Nominis? 

IV. E novis «dispositionibus saepe ‘accidit, ut festa sive duplicia maiora 
sive sanctorum Doctorum simplifieanda sint ob occursum alicuius festi translati 
ritus duplicis TI. «classis. Quaeritur ergo: Num symbolum «addendum sit in Missa 
de isto festo translato, quod per se symbolum mon admittat, si in ea faota sit 
commemoratio alicuius festi occurrentis ritus duplicis "maioris aut minoris, quod 
ius habeat ad symbolum in Missa? 

V. Collectae ab Ordinario imperatae, ex novis rubricis ttit. XI., omittendae 
sunt, quandocumque in Missa «dicendae sint plusquam tres Orationes a rubrica 
eo Qie :praescriptae. Quaeritur ergo: An :Collectae :omittendae sint, quando in 
Missis privatis, ipost tres Orationes eo:die praescriptas, addita est oratio 'sanc- 
tissimi Sacramenti publice expositi, vel pro Papa aut episcopo in respectivis 
anniversariis :electionis, seu consecrationis ‘aut :'coronationis ? 

VI. Cum in tabella Oecurrentiae perpetuae nup:r.ab ista S. Congregatione 
edita evidenter mendum irrepserit typographicum in quadrangulo, in quo 'sibi 
invicem occurrunt Simplex eum Simplici, ubi legendus:est numerus 7. est non 8., 
dubium oritur, an aliud pariter mendum sit in :quadrangulis, m quibus sibi 
invicem obveniunt : Duplex maius et minus eum Vigilia Epiphaniae, tubi loco 
numeri 3. videtur, quod legi:debeat numerus 6., eo:quod Officium ipsius Vigiliae 
gaudeat privilegiis Dominicae, ac proinde praevalere debeat, e novis Rubricis, 
Duplici minori et maiori, quod non sit festum Domini. ‘Quaeritur: An revera 
in praedictis duobus quadrangulis legendus sit numerus 6. ita ut in casu agi 
debeat de Vigilia Epiphaniae, cum perpetua repositione Duplicis occurrentis ? 

Et sacra eadem Congregatio, ad relationem infraseripti Secretarii, audita 
sententia Commissionis Liturgicae reque accurato examine perpensa, rescriben- 
dum censuit: 

Ad. I. Officium Dominicae infra Octavam Nativitatis transferendae ea die 
ponatur, qua festum minus nobile in occurrentia, a die 29. usque ad.31. decem- 
bris, secus peragendum foret, salvis Dominicae iuribus in 'concurrentin. 'Quod 
si.omnia festa ia die 29. ad 931. decembris occurrentia ritum :duplicem T. aut IT. 
classis :obtineant, commemoratio Dominicae fiat in Festo, ut supra, minus nobili. 
In paritate nobilitatis'Offietum aut commemoratio Dominicae fiat in festo prius 
occurrente. 

Ad IL Affirmative. 

Ad ILI. Negative d primam partem; affirmative ad secundam. 

Ad IV. et V. Affirmative. 

Ad VI. In tabella Oecurrentiae perpetuae menda :corrigantur, dta ut sin 
quadrangulo, in quo sibi invicem oceurrunt Simplex cum Simplici, ponatur nu- 
merus 7.:et in quadrangulis, in:quibus occurrant. Duplex maius et minus eum 
Vigilia Epiphaniae, ponatur numerus 6; et Vigilia Epiphaniae, privilegiis Bo- 

minicae gaudens, tam in occurrentia quam in concurrentia, Duplici etiam maiori 
semper praeferatur. 
Atque ita rescripsit et servari mandavit, die 21. iunii 1912: 


3. 


PLURIUM DIOECESIUM. 


DE CONCLUSIONE MATUTINI ET INCHOATIONE LAUDUM PRO RECITATIONE PRI- 
VATA DN TRIDUO MORTIS: CHRISTI ET IN OFFICIIS DEFUNCTORUM. 


Novo edito Psalterio cum Ordinario divini Officii per apostolicam Consti- 
tutionem Divino afflatu, pluribus e dioecesibus sacrae Rituum Congregationi 
sequens dubium pro opportuna solutione propositum. fuit, nimirum : 

Quum in Ordinario divini Offieii praescribatur modus Matutinum conclu- 
dendi et Laudes ineipieudi, quoties in privata recitatione istae ab illo separan- 
fur; quaeritur: Quid in casu agendum est sive in triduo Mortis Christi, sive 
in Officiis defunctorum ? 

Et sacra eadem Congregatio, ad relationem infrascripti Secretarii, re accu- 
rato examine perpensa, respondendum censuit: 

Ad omnem dubitationem tollendam, in futuris editionibus Breviarii Ro- 
manii, singulis diebus tridui Mortis Christi, post IX. responsorium sequens 
rubrica inseratur: 

Si Matutinum in privata, recitatione a Laudibus separetur, subjungitur 
oratio Respice quaesumus Domine, ete., Laudes vero, dictis secreto Pater no- 
ster et Ave Maria, absolute a prima antiphona incipiuntur. 

Item in Commemoratione omnium Fidelium defunctorum, post TX. respon- 
sorium sequens addatur rubrica: 

Si Matutinum in privata recitatione a Laudibus separetur, subjungitur: 

V. Dominus vobiscum. 

R. Et cum spiritu tuo. 

Oratio, 

Fidelium Deus, efc. 

V. Requiem aeternam dona eis, Domine. 

R. Et lux perpetua luceat eis. 

V. Requiescant in pace. 

R. Amen. 

Tandem in Officio defunctorum, tam in Breviario quam in Rituali Romano 
ante Laudes sequens rubrica inseratur: 

Si Matutinum, cum unico vel cum tribus Nocturnis, in privata recita- 
tione a Laudibus separetur, post ultimum responsorium subjungitur: 

V. Dominus vobiscum. 

R. Et cum spiritu tuo. 

Deinda dicitur oratio (sew orationes) ut ad Laudes, additis sequentibus: 

V. Requiem aeternam dona eis, Domine. 
R. Et lux perpetua luceat eis. 
V. Requiescant in pace. 


R. Amen. 
Laudes vero, dictis secreto Pater noster et Ave Maria, absolute inchoan- 


tur ab antiphona Exsultabunt Domino. 
Atque ita rescripsit et servari mandavit. die 24. iulii 1912. 
Fr. S. CARD. MARTINELLI, Praefectus. 


Tays 
f Petrus La Fontaine, Ep. Charystien., Secret. 


— d à -————— 


Mutationes inter. Venerabilem Clerum. 


Praesentatus: A. R. D. Weislto Joannes, Parochus in Chomranice, ad 
benef. in Witkowice. 

Constitutus: A. R. D. Oleksy Jacobus, antea parochus in Brzesko, 
administrator vac. benef. ibidem. 

Nominati: RR. DD. Kocyan Stanislaus, Senior vicar. cathedr. catech. 
schol. pop. puer. 4 cl. nom. „Staszic“ Tarnoviae; Orzechowski Bernardus, 
catech. scholae popul. mixtae 4 cl. in Szezawnica, catech. schol. popul. puer. 
4 cl. nom. „Staszic“ in Nowy Sącz; Janik Antonius, Coop. in Czermin, ca- 
tech. schol. pop. puer. 4 el. nom. „Kochanowski“ in Nowy Saez; Dadat Stani- 
slaus, catech. schol. pop. puell. 4 cl. nom. „S. Barbarae", catech, schol. sublim. 
(wydzialowa) puell 3 cl. nom. „Hofman“ in Nowy Saez et Skura Michaël, 
catech. sch. popul. mixtae 4 cl. in Baranów, eatech. schol. popul. mixtae 5 cl. 


in Limanowa. 


Z KONSYSTORZA BISKUPIEGO. 
W Tarnowie, dnia 15. sierpnia 1912. 


Ks. Dr Włladystaw Mysor + Leon 
Kanclerz. Biskup 


Nakładem Kleru Dyecezalnego. Z Drukarni Zygmunta Jelenia w Tarnowie. 


